Foto: Screenshot

U KAŠTEL SUĆURCU jučer oko 20 sati grupa od dvadesetak osoba s navijačkom obilježjima Hajduka i Torcide napala je osmoricu danskih državljana ispred apartmana u kojem su odsjeli uoči večerašnje utakmice Hajduka i Brondbyja na Poljudu.

Petorica danskih navijača su ozlijeđeni, a liječnička pomoć pružena im je na licu mjesta. Također, osim što su ih pretukli, jednog danskog navijača huligani su i opljačkali.

Nakon incidenta potražili su novi smještaj u Splitu. Policija je u potrazi za napadačima.

Tekst se nastavlja ispod oglasa

Podsjećamo, večeras od 20:30 Hajduk i Brondby igraju uzvratnu utakmicu trećeg kola Europske lige. Prvi susret u Danskoj završio je bez golova.